पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। दिल्ली में मौसम खराब होने के साथ ही जयपुर एयरपोर्ट पर हालात बदल गए। एयरपोर्ट विमानों का अड्डा बन गया। शाम 7 बजे तक 12 से 15 विमान डायवर्ट होकर आने की सूचना है।
एयरपोर्ट अधिकारियों का कहना है कि शाम करीब साढ़े पांच बजे से एक-एक कर फ्लाइट्स का यहां उतरना शुरू हुआ था। इसके बाद शाम सात बजे तक इतनी फ्लाइट्स उतर चुकी हैं कि उनकी काउंटिंग चल रही है। एयरपोर्ट पर इतनी अधिक फ्लाइट्स को स्थान देने के लिए अथॉरिटी के अधिकारी जुटे हुए हैं।
फिलहाल यात्रियों को विमानों से उतारा नहीं गया है। ये सभी फ्लाइट्स देश और दुनिया के कई देशों से दिल्ली के लिए जा रही थीं। चूंकि दिल्ली में विजिबिलिटी खराब होने से उन्हें वहां उतार पाना संभव नहीं हो पाया। ऐसे में दिल्ली के सबसे नजदीक होने के कारण इन्हें जयपुर एयरपोर्ट पर लाया गया है। फिलहाल फ्लाइट्स के डायवर्ट किए जाने का सिलसिला चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn